OpenLLM-France/wikimedia huggingface dataset:
# Laga

Laga Bizkaiko hondartza da, Ibarrangeluko udalerrian kokatua.

## Ezaugarriak

Ibarrangelura doan BI-3234 errepidearen parean dago. Malda bat jaitsi orduko dago hondartza. Hondartza erdi-basatia, eraikuntza gutxi batzuk baino ez daude hondartzatik gertu. Babesturiko duna multzoa ageri da hondartzan. Horrez gain, hondartzaren mendebaldean, pinadi talde bat ageri da. Guztira 574 metroko zabalera dauka. Itsasbehera denean, 138.499 m2-ko azalera dauka eta 42.499 m2-ko azalera itsasgora denean.
Arriskugarritasun ertaina dauka, eta uraren kalitatea oso ona da. Hondartzara joaten den batez besteko jende kopurua handia da. Gernikako herrira doan Bizkaibus zerbitzua dago ekainetik irailera. Abuztuko egunik jendetsuenetan, batez ere larunbat eta igandetan, kotxe ilararak Laga hondartzatik Lastarri auzoraino heltzen dira, hondartzatik kilometro batera.

### Hondartza eta dunak berreskuratzeko proiektua

1990eko hamarkadaren amaieran, Lagako dunen babeserako neurriak hartu ziren. Hartutako neurrien artean, dunen hesitzea eta autoentzako aparkalekua mugatzea izan ziren.
Etorkizunari begira, eta hondartzaren jabetza Espainiar estatuko ingurumen eta kosta sailarena denez, gaur egun hondartzaren aurrealdean dauden jatetxe eta eraikinen eraistearen proiektua onartu da. Horrela, jatetxe, sorosle etxe eta gaur egun sakabanatutako eraikin guztiak, erabilera anitzeko eraikuntza batean batuko dira.

## Jakingarriak

Hondartza honetan ere, ondoan dagoen Laidan bezala, dunak berreskuratzeko proiektu bat egin da. Kasu hontan, dunak dauden tokiak babestu eta jendea hauetara ez sartzeko gomendatzera mugatu da.
Espainiako Ingurumen Ministeritzak dunak eta hondartza orokorrean hobetzeko proiektu bat martxan jartzeko asmoa dauka hurrengo hilabeteetan. Horrez gain, oraindik zehaztu gabeko proiektu baten arabera, Ibarrangeluko erdigunetik Lagako hondartza batuko dituen pasealeku bat eraikiko da ondorengo urteetan.

## Ekologisten protestak

2024an eta 2025ean hondartzan lan batzuk egin ziren eta horien aurrean talde ekologistek protestatu zuten. Lagaren Aldeko Herri Plataformak Ibarrangeluko hondartzako duna suntsitu zutela salatu zuen. Azaroan Ibarrangelun dagoen Lagako hondartza garbitzeko lanak hasi ziren eta bertako bizilagunek desadostasuna adierazi zuten eta mobilizazioa egin zuten. Zehazki, dunaren hegala hondeamakina batekin bota zutela jakinarazi zuen plataformak. «Egindako kaltea ezin da konpondu», deitoratu zuten. Ziotenez, hegal horretan babestutako landaredia izan da, hainbat urtetan zehar hazi dena, haizearen eraginez eta era natural batean sortutakoa.

## Erreferentziak

* ↑ https://www.naiz.eus/eu/info/noticia/20250122/lagako-hondartzako-dunaren-hondamena-eta-txikizioa-salatu-dute

## Ikus, gainera

* Ogoño lurmuturra

## Kanpo estekak

* Hondartzari buruzko informazioa Bizkaiko Foru Aldundiaren webgunean.
* Datuak: Q9019856
* Multimedia: Laga (beach) / Q9019856
# Denbora-kapsula

Denbora-kapsula, orainaldiko mezuak eta gailuak gorde eta etorkizuneko belaunaldiek topatzeko izan daitezen helburu duten edukiontzi hermetikoak dira. Alegia, garai jakin bateko bizitza nolakoa zen ordezkatzeko objektu jakin batzuk gordetzen dituen kontenedore bat da, etorkizunean irekitzeko pentsatua, eta horretarako gordea,
1937an lehenbizikoz "denbora-kapsula" izendapena erabili zen, 1939ko New Yorkeko Nazioarteko Erakusketaren testuinguruan, handik 5.000 urtera ireki zedin. Dena dela, kontzeptu hau zibilizazioa bera bezain zaharra da, jada Antzinaroan eta Mesopotamian hirien harresietan etorkizunean irekitzeko kutxak gordetzen baitziren, etorkizuneko belaunaldiek antzinako kulturak ezagutu zitzaten.

## Erreferentziak

* ↑ Malagon, Ana. (2025-01-23). «Denboraren kapsulak» Berria (Noiz kontsultatua: 2025-01-23).
* Datuak: Q348
* Multimedia: Time capsules / Q348
# Iturgoien

Iturgoien Gesalazko kontzejua da. 1857ko errolda arte berezko udalerria izan zuen.
2007ko urtarrilaren 1eko erroldaren arabera, herriak 98 biztanle ditu.

## Demografia eta biztanleria

Iturgoiengo biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| 89 | 97 | 95 | 96 | 94 | 95 | 94 | 98 | 98 | 97 | 96 | 99 | 100 | 101 | 97 | 100 | 94 | 97 | 91 |

## Ikus, gainera

* Gesalatz

## Kanpo estekak

* Iturgoiengo kale nagusia Google Street View-n.
* Datuak: Q12259892
* Multimedia: Iturgoyen / Q12259892
# Tuterako udaletxea

Tuterako udaletxea Nafarroako Tutera udalerriko Udalaren egoitza da. Tuterako Alde Zaharrean dago, Plaza Zaharran, Tuterako katedralaren alboan. Udalaren egoitza diren eraikinak XV. mendekoak dira eta Mosen Pierres de Peraltakoak eraikitako “Almudí Etxeen” gainean altxatu ziren. Udal egoitza bi eraikinez osatua dago, nagusia Plaza Zaharrekoa da eta bigarrena Rua kalekoa.

## Historia

Udalaren eraikin nagusia edo udaletxea 1490ean eraiki zen. Bigarren eraikina 1575koa da, eta 1490ean eraikitako etxe baten zimentuen gainean eraiki zen. Eraikin hauek zaharberritze eta eraldatze ugari izan dituzte, XVII., XIX. eta XX. mendeetan, 1994an erabateko zaharberritzea egin zitzaion, honi esker fatxada, ezkaratzea, sotoak eta areto nobleak berreskuratu ziren.1562tik 1841era udalareen eraikin nagusiko sotoa kartzela publiko gisa erabilia izan zen.

## Eraikina

Eraikin nagusia, Plaza Zaharrera begira dagoena, hiru solairutako eraikina da, eta arkupedin galeria eta zurezko teilatuondoa ditu, honen fatxada 1800ean neoklasiko estiloan zaharberritu zen, eta oraintxuki beste behin ere zaharberritua izan da. Antzinako eraikinetik fatxada nagusiko hormartea eta bere ezkaratzea nahiz Batzar Aretoa mantendu dira, bai eta bere soto berezia ere (XVI. mendetik XIX. mendera kartzela publikoa izana). Udaletxearen barnean honakoak nabarmentzen dira: Batzar Aretoa, antzina Sekretuaren deitua, eta XVII. mendean hiriko Kontseiluaren batzarrak ospatzeko erabilia. Gaur egungo eraikinaren ezaugarri nagusiena da. Oinplano laukizuzeneko areto zabala da, 1919a neoberpizkundeko estiloaz apaindua, igeltsulan dotore, friso, ispilu, margolan eta beirateez betea. Solairu noblean, eta Batzar Aretoaren alboan, Alkatetza, Idazkaritza Orokorra eta Batzar Aretoa daude (Udala).
Bigarren eraikina, Rua kalera begira dagoena, XVI. mendearen amaierakoa da. Bere fatxadak XVI. mendearen amaierako armarria du. Zati handi bat udal administrazioaren bulego orokorren egoitza izateko gaitua dago.

## Ikus, gainera

* Tuterako politika

## Kanpo estekak

* Datuak: Q5714958
* Multimedia: Town hall of Tudela / Q5714958
# Unión Nacional (1979ko koalizioa)

Union Nacional (UN) 1979ko hauteskunde orokorretara aurkeztu zen eskuin muturreko hauteskunde koalizio politiko espainiarra izan zen. Koalizioak frankismoaren aldeko indar politikoak ordezkatzen zituen.

## Koalizioa

Hauek ziren alderdiak:
* Fuerza Nueva
* Falange Española de las JONS
* Círculos Doctrinales José Antonio
* Comunión Tradicionalista
* Asociación de Jóvenes Tradicionalistas
* Confederación Nacional de Excombatientes

## Historia

Aurrekari gisa beste koalizioa zuen: Alianza Nacional 18 de Julio. Hauek 1977ko hauteskundeetara aurkeztu zen baina parlamentuan ordezkaritzarik lortu gabe. 1979ko martxoaren 1eko hauteskundeetan, 1978ko konstituzioa onartu ondoren Espainian egin ziren lehenengoetan, 378.964 boto lortu zituen ( % 2,1), eta diputatu bat Blas Piñarren izenean.
Eserlekua Madrilen lortu zuen 110.730 botorekin ( % 4,8), baina portzentaje esanguratsuak lortu zituen Toledon ( % 7,3), Guadalajaran ( % 6,6), Ciudad Realen ( % 4,1), Santanderren ( % 3,9), Burgosen ( % 3,8) eta Valladoliden ( % 3,7).
Koalizioa osatu zuten taldeen arteko harremanak okerrera egin zuen pixkanaka. 1982ko hauteskunde orokorrei begira koalizioa desegin egin zen eta, bereiz, osatzen zuten alderdi politikoetako batek ere ezin izan zuen 1979an lortutako eserlekua berretsi.

## Erreferentziak

* ↑ Rodríguez Jiménez, José Luis (1994). Reaccionarios y golpistas: la extrema derecha en España : del tardofranquismo a la consolidación de la democracia, 1967-1982. Editorial CSIC - CSIC Press. 333. or. ISBN 978-8-40007-442-5.
* ↑ https://www.march.es/es/coleccion/archivo-linz-transicion-espanola/ficha/coalicion-democratica-contra-ucd-union-nacional--linz.R-32754
* ↑ Rodríguez Jiménez, José Luis (1991). «Origen, desarrollo y disolución de Fuerza Nueva (una aproximación al estudio de la extrema derecha española)». Revista de estudios políticos (Madril: Centro de Estudios Políticos y Constitucionales) (73): 261-288.or. ISSN 0048-7694

## Ikus, gainera

* Blas Piñar
* Frankismo

## Kanpo estekak

* Datuak: Q6157050
* Multimedia: Unión Nacional / Q6157050
# Haritz Azurmendi Arrue

Haritz Azurmendi Arrue (Albiztur, Gipuzkoa, 1991ko ekainaren 26a) Filosofian lizentziaduna eta Gizarte Zientzietan doktorea (UPV/EHU). UEUko Filosofia sailburua izandakoa, Galtzaundi Tolosaldeko Euskara Taldeko eta Jakin-eko kidea da, baita Joxe Azurmendi Katedraren bultzatzaileetako bat ere.

## Ikerketa

Gizarte Zientzietan doktorea da 2019tik (UPV/EHU). Joxe Azurmendiren nazioa Nazionalismo Ikerketen argitan. Abertzaletasun kulturalaren defentsa Euskal Herri garaikidean izenburupean Joxe Azurmendiren nazio ideia aztertu zuen, hura nazionalismo-ikerketetako teoriekin elkarrizketan jarriz. Gerora euskal pentsamenduan sakontzen jarraitu du eta euskararen historia soziala ere ikertu du.
Horretaz gain, euskararen historia soziala ikertu du Galtzaundi Euskara Taldearen eskutik.

## Dibulgazioa

UEUk ikertzaile gazteen ikusgarritasuna areagotzeko eta dibulgaziora begira sortu duen Ikerl(h)ari bideopodcastean parte hartu du.

## UEUkidea

UEUko Filosofia sailburua (2017-2021) eta Irakaskuntza Masterreko irakaslea izan da. Filosofia sailburu dela, ikastaroak ere antolatu izan ditu. Besteak beste, 2019ko "W. von Humboldt gurean: hizkuntza, kultura, herria" izenekoa Baionan. Irakasle ere izan da hainbat jardunaldi edo ikastarotan.2024an Euskal pentsamenduaren garabideak (UEU) liburua argitaratu zuen Alba Garmendia Castañosekin eta Jon Mentxakatorre Odriozolarekin batera.Liburu horren jatorrian UEUren Filosofia Sailaren bi egitasmo jakin daude. 2023ko uztailean, UEUren Udako Ikastaroen barnean egin zen "Filosofo Euskaldunen I. Bilkura" eta urte horretan zehar antolatutako "Euskal pentsalariak Bigarren Hezkuntzako curriculum berrian" hitzaldi-zikloa.

## Jakin

2022tik Jakin-eko erredakzioko kidea eta proiektu-arduraduna da. Kontseilu editorialeko kidea ere bada.

## Erreferentziak

* ↑ Arrue, Haritz Azurmendi. (2019). Joxe Azurmendiren nazioa Nazionalismo Ikerketen argitan. Abertzaletasun kulturalaren defentsa Euskal Herri garaikidean. (Noiz kontsultatua: 2024-11-29).
* ↑ «"Herri-ikerketa". Ikusgai ikerl(h)ari podcastaren 4. atala» www.ueu.eus (Noiz kontsultatua: 2024-11-29).
* ↑ «ikerl(h)ari podcastaren 2. denboraldia estreinatuko dugu azaroan» www.ueu.eus (Noiz kontsultatua: 2024-11-29).
* ↑ «Haritz Azurmendi: “Humboldt pertsonaia bezala interesgarria da eta, gainera, bere ikerketaren zati bat eskaini zion Euskal Herriari”» www.ueu.eus (Noiz kontsultatua: 2024-11-29).
* ↑ «Haritz Azurmendi Arrue» www.ueu.eus (Noiz kontsultatua: 2024-11-29).
* ↑ «Euskal pentsamenduaren garabideak» www.ueu.eus (Noiz kontsultatua: 2024-11-29).
* ↑ «Haritz Azurmendi Arrue: "Liburu honetan saiatu gara kapituluak sarbide izan daitezen euskal pentsamenduaren adar desberdinetara"» www.ueu.eus (Noiz kontsultatua: 2024-11-29).
* ↑ «Filosofo Euskaldunen I. Bilkura: pentsamendua eta irakaskuntzaren erronkak.» www.ueu.eus (Noiz kontsultatua: 2024-11-29).
* ↑ «Nor gara» JAKIN Dabilen pentsamendua (Noiz kontsultatua: 2024-11-29).

## Kanpo estekak

* Haritz Azurmendi Arrue Artizarra sare sozial profesionalean
* Haritz Azurmendi Arrue Inguma datu-base akademikoan
* Datuak: Q125947759
# Nikolai Golitsyn

Nikolai Dmitrievitx Golitsyn (errusieraz: Никола́й Дми́триевич Голи́цын; Poretxye, 1850eko apirilaren 24a/apirilaren 12a – Leningrad, 1925eko uztailaren 2a) errusiar aristokrata eta politikaria izan zen. Errusiako Inperioko lehen ministroa izan zen 1917ko urtarriletik otsailera.
Moskuko ekualdeko Mozhaisk inguruan jaio zen eta Golitsin etxe nobleko kidea zen. 1871n Aleksandr Lizeo Inperialean lizentziatu ondoren, Barne Ministerioan sartu zen. Arkhangelsk, Toluga eta Tver oblastetako gobernadorea izan zen eta 1903an senatari izendatu zuten. 1907-1908an Gurutze Gorriaren laguntza antolatu zuen gosete bat arintzeko. 1912an, Estatu Kontseiluko kide izendatu zuten, eta, 1915ean, atzerriko gerrako preso errusiarrentzako laguntza antolatu zuen.
1917ko urtarrilean, tsarrak lehen ministro izendatu zuen. Errusia Inperialeko azken lehen ministroa izan zen. Hilabete geroago, Otsaileko iraultza, Dumaren desegitea, gobernuaren dimisioa eta Errepublikaren aldarrikapena gertatu ziren.
Golitsyn atxilotu eta torturatu egin zuten, eta martxoaren 13an askatu zuten. Apirilean atxilotu zuten berriro. Askatu ondoren, Errusian geratzea erabaki zuen, eta zapatak konpontzen eta landareak landatzen jardun zuen.
1925eko otsailean atxilotu ondoren, uztailean exekutatu zuten, erakunde monarkista kontrairaultzaile batean parte hartzea egotzita.
* Datuak: Q766517
* Multimedia: Nikolai Dmitrievich Golitsyn / Q766517
# Espainiar izei

Espainiar izeia (Abies pinsapo) Pinaceae familiako espezie baten izen arrunta da.
Hegoaldeko Espainia eta iparraldeko Marokoko mendietan jatorria duen izei honek bi aldaera ditu:
* Abies pinsapo var. baborensis
* Abies pinsapo var. marocana

## Erreferentziak

* ↑ Simonetti, Gualtiero. (1990). Simon & Schuster's Guide to Herbs and Spices. ISBN 0-671-73489-X..

## Kanpo estekak

* Datuak: Q849381
* Multimedia: Abies pinsapo / Q849381
* Espezieak: Abies pinsapo
# Lepilemur aeeclis

Lepilemur aeeclis Lepilemur primate Strepsirrhini generoko espezieetako bat da. Lemuriformes guztiak bezala Madagaskarreko endemikoa da.
* Datuak: Q1116881
* Multimedia: Lepilemur aeeclis / Q1116881
* Espezieak: Lepilemur aeeclis
# Acer griseum

Acer griseum edo Paperezko astigarra astigarren taldeko zuhaitza da. Txinan du jatorria, 1.500 metrotako garaieratik gora hazten da han. Gaur egun munduan zehar aurkitzen da lorategi eta parkeetan.

## Deskribapena

Zuhaitz txikia da, 6-9 metrotako garaiera eta 5-6 metrotako zabalera hartzen ditu. Enborra leuna da, laranja kolorekoa, eta geruza finak askatzen zaizkio, paperaren antzekoak, hortik bere izena. Landareak 3-4 urte dituenean hasten zaio azal zatiak erortzen.
Hostoek 2-4 zentimetroko luzera hartzen dute eta hiru lobulu dituzte. Gainaldean berde ilunak dira eta azpialdean urdinxkak. Ertzak horzkatuak dira.
Lore hori txikiak korinboetan multzokatzen dira udaberrian eta samara itxurako haziak ematen dituzte. Hazek bi hegal dituzte eta haziak berak zentimetro bateko luzera duen arren, hegalak 3 cm-koak dira. Honi esker haizeak sakabanatzen ditu.

## Landaketa

Txinatik Europara ekarri eta 1901. urtean landatu zen aurreneko aldiz. Ernest Henry Wilson izan zen Europako hainbat hazitegitan landatu zuena. Ipar Amerikara pixka bat beranduago iritsi zen. Apaingarri gisa gehien erabiltzen den astigar mota da, alde batetik azala erortzen zaiolako eta bestetik udazkenean kolore gorri eta laranja biziak ematen dituelako.

## Erreferentziak

* 1 2 3 «ACERACEAE [Draft»] web.archive.org 2006-02-09 (Noiz kontsultatua: 2020-11-04).
* ↑ (Ingelesez) «Paperbark Maple - Acer griseum» www.maple-trees.com (Noiz kontsultatua: 2020-11-04).
* ↑ Rushforth, K.. (1999). Trees of Britain and Europe. Collins ISBN 0-00-220013-9..

## Kanpo estekak

* Datuak: Q203985
* Multimedia: Acer griseum / Q203985
* Espezieak: Acer griseum
# Aloe erinacea

Aloe erinacea Aloe generoko landare loreduna da, Xanthorrhoeaceae familiakoa.

## Ikus, gainera

* Aloe

## Kanpo estekak

* Datuak: Q140882
* Multimedia: Aloe erinacea / Q140882
* Espezieak: Aloe erinacea
# Aloe peglerae

Aloe peglerae Aloe generoko landare loreduna da, Xanthorrhoeaceae familiakoa.

## Ikus, gainera

* Aloe

## Kanpo estekak

* Datuak: Q143193
* Multimedia: Aloe peglerae / Q143193
* Espezieak: Aloe peglerae
# Phaner electromontis

Phaner electromontis Phaner primate lemuriformeen generoko espezieetako bat da. Madagaskarren bizi da, bakarrik Mount Ambre Parke Nazionalean eta horri dagokio bere izena.

## Erreferentziak

* Datuak: Q1202656
* Multimedia: Phaner electromontis / Q1202656
* Espezieak: Phaner electromontis
# Sahelanthropus tchadensis

Sahelanthropus tchadensis hominido-espezie iraungitua da, frantziar-txadtar talde batek Djurabeko basamortuan bere aztarnak aurkitu zituenak. Ezagutzen dugun espezimen bakarra, Toumaï ezizena duena, duela 6-7 milioi urtekoa da (Messiniar Aroa, Miozenoren amaiera).
2001eko uztailaren 19an Alain Beauvilainek zuzendutako taldeak Txadeko Toros Menalla eskualdean topatu zuen, 1995ean Australopithecus bahrelghazali topatu zuten lekutik hurbil. Bere hazpegiak zirela eta, adituek tximinoekin lotura ez zuela esan zuten. Bere generoan ere bakarra da. Hala ere, bipedalismoa garatua zuela ondorioztatu dute adituek.

## Erreferentziak

* ↑ Ana, Galarraga Aiestaran. (2022-08-25). «Gizakien arbasorik zaharrena bipedoa zela ondorioztatu dute» Zientzia.eus (Noiz kontsultatua: 2025-01-23).

## Kanpo estekak

* Datuak: Q192383
* Multimedia: Sahelanthropus tchadensis / Q192383
* Espezieak: Sahelanthropus tchadensis
# 2022ko Lombardiako Giroa

2022ko Lombardiako Giroa txirrindularitzako lasterketa klasiko honen 116. edizioa izan zen. 2022ko urriaren 8an egin zuten Bergamo eta Como artean, 253 kilometroko ibilbidearekin. Proba hau UCI World Tour 2022ko egutegiaren 30. lasterketa izan zen.
Garailea UAE Team Emirates taldeko Tadej Pogačar esloveniarra izan zen. Podiumera Enric Mas mallorcarra eta Mikel Landa arabarra ere igo ziren.

## Sailkapen orokorra

Iturria : ProCyclingStats :

## Kanpo estekak

* Webgune ofiziala (Italieraz) (Ingelesez)
* 2022ko Lombardiako Giroa - ProCyclingStats
# Sergio Higuita

Sergio Andrés Higuita García (Medellín, 1997ko abuztuaren 1a - ) kolonbiar txirrindularia da. 2016z geroztik txirrindulari profesionala da..

## Palmaresa

2018
* Kolonbiako Itzulia: etapa bat
2019
* Alentejoko Itzuliko etapa bat
* 2. Kaliforniako Tourrean
* 3. Miguel Indurain Sari Nagusian
* 3. Emiliako Giroan
* 4. Poloniako Itzulian
* 7. Andaluziako Itzulian
2020
* Kolonbiako errepideko txirrindularitza txapelketa
* 3. Paris-Nizan
2021
* 10. Lombardiako Giroan
2022
* Kolonbiako errepideko txirrindularitza txapelketa
* Kataluniako Volta, Mendiko sailkapena eta Gazteen sailkapena
* Algarveko Itzuliko etapa 1
* Romandiako Tourreko etapa 1
* 2. Tre Valli Varesinen
* 4. Lombardiako Giroan
* 10. Strade Bianchen
2023
* 6. Euskal Herriko Itzulian eta etapa 1
* 2. Miguel Indurain Sari Nagusian

## Emaitzak

| Itzuli Handia | 2016 | 2017 | 2018 | 2019 | 2020 | 2021 |
| Italiako Giroa | — | — | — | — | — | — |
| Frantziako Tourra | — | — | — | — | UT | 25. |
| Espainiako Vuelta | — | — | — | 14. | — | — |
| Munduko Txapelketa | — | — | — | — | 48. | UT |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Erreferentziak

* ↑ www.sitiodeciclismo.net

## Kanpo estekak

* Sergio Higuita - ProCyclingStats
* Datuak: Q28026420
* Multimedia: Sergio Higuita / Q28026420
# Bauke Mollema

Bauke Mollema (nederlanderazko ahoskera: ˈbʌukə ˈmɔləmaː; Groningen, Herbehereak, 1986ko azaroaren 26a) herbeheretar txirrindulari profesionala da, gaur egun Trek Factory Racing taldean ari dena.
Lorpenen artean aipatzekoa da 2007ko Etorkizuneko Tourra irabazi zuela eta Espainiako Vueltako etapa bat 2013an. 2016an Donostia Klasikoa irabazi zuen.

## Palmaresa

2006
* Leongo Itzuliko etapa 1
2007
* Circuito Montañés eta etapa 1
* Etorkizuneko Tourra
* 3. Aingo Tourrean
* 4. Nafarroako Itzulian
2010
* Poloniako Itzuliko etapa 1
* 5. Andaluziako Itzulian
2011
* 2. Gaztela eta Leongo Itzulian
* 2. Emiliako Giroan
* 3. Espainiako Vueltan, eta Puntukako sailkapena
2012
* Acht van Chaam
* 3. Euskal Herriko Itzulian
2013
* 2. Suitzako Itzulian eta etapa 1
* 2. Murtziako Itzulian
* Espainiako Vueltako etapa 1
* 6. Frantziako Tourrean
2014
* 2. Donostia Klasikoan
* 3. Norvegiako Tourrean eta etapa 1
* 3. Suitzako Itzulian
2015
* Albertako Tourra
* Japoniako Kopa
* 2. Murtziako Itzulian
* 2. Tirreno-Adriatikoan
* 7. Frantziako Tourrean
2016
* Donostia Klasikoa
* Albertako Tourreko etapa 1
* 2. Acht van Chaamen
* 3. Andaluziako Itzulian
2017
* Vuelta a San Juan
* Frantziako Tourreko etapa 1
* 2. Acht van Chaamen
* 2. Guangxiko Tourrean
* 3. Donostia Klasikoan
* 7. Italiako Giroan
2018
* 2. Settimana Coppi e Bartalin eta etapa 1
* Espainiako Vueltako Saiatuenaren saria
* Bruno Beghelli Sari Nagusia
* 2. Donostia Klasikoan
* 7. Euskal Herriko Itzulian
2019
* Lombardiako Giroa
* Japoniako Kopa
* 5. Italiako Giroan
* 5. Donostia Klasikoan
2020
* 4. Lombardiako Giroan
2021
* 3. Itsas Alpeetako eta Varko Tourrean eta etapa 1
* Laigueglia Saria
* Frantziako Tourreko etapa 1
* 2. Larcianoko Industria eta Eskulangintza Sari Nagusian
* 6. Tour de la Provencen
* 7. Emiliako Giroan
* 7. Miguel Indurain Sari Nagusian
* 8. Lieja-Bastogne-Liejan
* 10. Donostia Klasikoan
2022
* Herbehereetako erlojupeko txirrindularitzako txapelketa
* 4. Donostia Klasikoan
* 5. Haut-Varko Tourrean
* 7. Lombardiako Giroan
* 7. Tre Valli Varesinen
2023
* 5. Herbehereetako erlojupeko txirrindularitzako txapelketan
* 8. Algarveko Itzulian
* 8. Valoniako Tourrean
2024
* 6. Quebeceko Sari Nagusian
* 7. Amstel Gold Racen

## Sailkapen orokorra Itzuli Handietan

| Itzuli Handia | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 |
| Italiako Giroa | 12. | — | — | — | — | — | — | 7. | — | 5. | — | 28. | 26. | 50. |
| Frantziako Tourra | — | 70. | UT | 6. | 10. | 7. | 11. | 17. | 26. | 28. | UT | 20. | 25. | — |
| Espainiako Vuelta | — | 3. | 28. | 52. | — | — | — | — | 30. | — | — | — | — | 79. |
| Munduko Txapelketa | — | 62. | — | 11. | 18. | 69. | — | 34. | 12. | UT | — | 29. | 25. | — |
Legenda :
| — | Ez zuen osatu |
| DSK | Deskalifikatua |
| UT | Utzi |

## Erreferentziak

* ↑ Juan José Cobo deskalifikatua izan zelako.
* ↑ «Juanjo Cobo desposeído de la Vuelta de 2011 por dopaje, Chris Froome nuevo ganador» marca.com 2019/06/13.

## Kanpo estekak

Bauke Mollema - ProCyclingStats
* Datuak: Q380048
* Multimedia: Bauke Mollema / Q380048
# Ilunabarra harri-lubetan III

Anochecer en la escollera III Ignacio Pinazo Camarlech-en olio-pintura da, 1898 eta 1900 artean egina. Valentziako Arte Modernoaren Institutuaren bildumaren parte da, eta museoaren funtsezko lantzat hartzen da, bai eta autoreak egindako lan handienetakotzat ere. Esperanza Pinazo Martínezek utzi zion museoari, eta bisita birtual gehien jasotzen dituen zazpigarren lana da.
Obra, 1895ean artista Godellan finkatu ondoren sortu zen, bai eta Kubako porrotaren ondoren ere. Gai horren gainean lan egin zuen artistak 76. koadernoan, soldaduen eta haien zaurien efektuetan arreta jarriz. Anochecer en la escollera III oso gai desberdina da, baina horiekin bat datoz konposizio- eta forma-alderdiak, hala nola eserita dauden irudien kokapena eta portuko irudiak. Hainbat emakume, bi apaiz eta ondoko beroki griseko gazte bat ikusiko ditugu. Konposizioan Caspar David Friedrich margolari alemanaren eragina ikusi da, Pinazok oso aintzat hartzen zuena, eta, bereziki, Ilargiaren irteera itsasoan ikusgai.

## Erreferentziak

* 1 2 3 4 5 Institut Valencià d'Art Modern. 50 obras maestras de la Colección del IVAM: 1900-1950. Rocío Robles Tardío. València: Institut Valencià d'Art Modern, 2019. ISBN 978-84-482-6416-1. OCLC 1241664690. p.74
* ↑ Las 50 obras maestras del IVAM, reunidas en una nueva publicación del museo. La Vanguardia 2019-12-16.
* ↑ «Los hallazgos de Pinazo» El País 2008-07-28 ISSN 1134-6582..
* ↑ Camarzana, Saioa. (2021-04-02). ¿Cuáles son las obras de arte que más visitas virtuales reciben?. El Cultural.